ประเมินความขัดแย้งรัสเซีย-ยูเครน กระทบราคาน้ำมันในประเทศสูง 6 บาทต่อลิตร
นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย กล่าวถึงกรณีความขัดแย้งยูเครน-รัสเซีย ว่า ภาคเอกชนและหอการค้าได้ติดตามอย่างใกล้ชิด พร้อมประเมินว่าจะส่งผลให้ราคาน้ำมันปรับเพิ่มขึ้น โดยทุก 1  ดอลลาร์สหรัฐต่อบาเรล จะทำให้ราคาน้ำมันในไทยปรับขึ้น 50 สตางค์ต่อลิตร หากเกิดสงคราม คาดว่าราคาน้ำมันจะปรับขึ้นถึง 120 ดอลลาร์สหรัฐต่อบาเรล และจะกระทบต่อราคาน้ำมัน 6 บาทต่อลิตร ที่ผ่านมารัฐบาลพยายามพยุงราคาน้ำมันและควบคุม ไม่ให้กระทบต่อเสถียรภาพเศรษฐกิจในประเทศ พร้อมเชื่อมั่นว่าภาครัฐจะมีมาตรการกระตุ้นเศรษฐกิจตามมา โดยเฉพาะการขยายวงเงินคนละครึ่ง นอกจากนี้ ยังเสนอภาครัฐผลักดันให้เกิดการจ้างงานช่วงครึ่งหลังของปีให้กระจายไปทุกจังหวัดเพิ่มขึ้น